**Ministru kabineta rīkojuma projekta “Grozījums Ministru kabineta 2014. gada 30. oktobra rīkojumā Nr. 618 “Par koncepciju “Par sociālās uzņēmējdarbības ieviešanas iespējām Latvijā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1 | Pamatojums | Ministru kabineta 2014.gada 30.oktobra rīkojuma Nr.618 “Par koncepciju “Par sociālās uzņēmējdarbības ieviešanas iespējām Latvijā”” (turpmāk – Rīkojums) 5.1.punktā noteiktā uzdevumu atzīšana par aktualitāti zaudējušu.Rīkojuma 5.1.apakšpunkts nosaka Labklājības ministrijai, pamatojoties uz Eiropas Savienības fondu darbības programmas "Izaugsme un nodarbinātība" 9.1.1. specifiskā atbalsta mērķa pasākuma "Atbalsts sociālajai uzņēmējdarbībai" (turpmāk – pasākums) ietvaros veiktā izmēģinājumprojekta starprezultātiem, izstrādāt un līdz 2018. gada 1. janvārim iesniegt noteiktā kārtībā Ministru kabinetā informatīvo ziņojumu par turpmāko rīcību pilnvērtīgas un efektīvas atbalsta sistēmas veidošanai sociālajiem uzņēmumiem *(Uzdevuma Nr.2014-UZD-3435).* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Rīkojuma 3.punktā noteikto, lai pārbaudītu un noteiktu labākos risinājumus sociālo uzņēmumu izveidei un attīstībai, tai skaitā priekšlikumu iespējamā tiesiskā ietvara izstrādei un atbalsta pilnveidošanai sniegšanai, tika izstrādāti un 2015.gada 11.augustā Ministru kabinetā pieņemti Ministru kabineta 2015.gada 11.augusta noteikumi Nr. 467 “Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi”. Savukārt 2015.gada rudenī darbu uzsāka Saeimas Sociālo un darba lietu komisijas darba grupa, kurā bija iesaistīti pārstāvji no Labklājības, Finanšu, Ekonomikas, Tieslietu, Vides aizsardzības un reģionālās attīstības ministrijām, Latvijas Sociālās uzņēmējdarbības asociācijas, sabiedriskās politikas centra PROVIDUS, Latvijas Samariešu apvienības, fonda atvērtai sabiedrībai DOTS, Latvijas Pašvaldību savienības, Sociālo inovāciju centra, Latvijas Pilsoniskās alianses un citām iestādēm un organizācijām. Darba grupas galvenais uzdevums bija radīt Latvijas situācijai piemērotu sociālās uzņēmējdarbības tiesisko regulējumu, un virzīt to tālākai pieņemšanai Saeimā. 2017.gada 12.oktobrī Saeima galīgajā lasījumā pieņēma [Sociālā uzņēmuma likumu](http://titania.saeima.lv/LIVS12/saeimalivs12.nsf/webSasaiste?OpenView&restricttocategory=779/Lp12) (turpmāk – Likums). Likums stāsies spēkā 2018.gada 1.aprīlī.Tādējādi vienlaikus ar Pasākuma īstenošanu tika izstrādāts un pieņemts Likums, kura mērķis ir veicināt sabiedrības dzīves kvalitātes uzlabošanu un sekmēt sociālās atstumtības riskam pakļauto iedzīvotāju grupu nodarbinātību, radot sociālajiem uzņēmumiem labvēlīgu saimnieciskās darbības vidiPamatojoties uz likumā noteikto pilnvarojumu Ministru kabinetam likuma izpildes nodrošināšanai, 2018.gada 20.februārī Ministru kabinetā izskatīts Ministru kabineta noteikumu projekts “Noteikumi par Sociālo uzņēmumu komisiju”, kā arī Labklājības ministrija ir izstrādājusi Ministru kabineta noteikumu projektu “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” (VSS - 1289, izsludināti Valsts sekretāru sanāksmē 14.12.2017.) un Ministru kabineta noteikumu projektu “Komercdarbības atbalsta piešķiršanas kārtība sociālajiem uzņēmumiem**”** (VSS-75, izsludināti Valsts sekretāru sanāksmē 25.01.2018.).Rīkojuma 5.1.apakšpunkts nosaka Labklājības ministrijai, pamatojoties uz Eiropas Savienības fondu darbības programmas "Izaugsme un nodarbinātība" 9.1.1. specifiskā atbalsta mērķa pasākuma "Atbalsts sociālajai uzņēmējdarbībai" (turpmāk – Pasākums) ietvaros veiktā izmēģinājumprojekta starprezultātiem, izstrādāt un līdz 2018. gada 1. janvārim iesniegt noteiktā kārtībā Ministru kabinetā informatīvo ziņojumu par turpmāko rīcību pilnvērtīgas un efektīvas atbalsta sistēmas veidošanai sociālajiem uzņēmumiem.Ņemot vērā, ka Pasākuma īstenošanas laikā, par kuru saskaņā ar Rīkojuma 5.1.apakšpunktā noteikto ir jāsagatavo informatīvais ziņojums, ir izstrādāts jauns tiesiskais regulējums sociālajiem uzņēmumiem, tai skaitā sociālo uzņēmumu atbalsta sistēmai, Rīkojuma 5.1.apakšpunktā noteiktais uzdevums Labklājības ministrijai, pamatojoties uz pasākuma īstenošanas starprezultātiem, izstrādāt un līdz 2018.gada 1.janvārim iesniegt noteiktā kārtībā Ministru kabinetā informatīvo ziņojumu par turpmāko rīcību pilnvērtīgas un efektīvas atbalsta sistēmas veidošanai sociālajiem uzņēmumiem, ir zaudējis aktualitāti. Saskaņā ar Likuma 4.panta otro daļu, lai izvērtētu atbalsta programmu efektivitāti, Labklājības ministrijai ir noteikts pienākums reizi divos gados sagatavot iesniegšanai Ministru kabinetam informatīvo ziņojumu par sociālo uzņēmumu darbību un attīstību. Tādējādi 2020.gadā Labklājības ministrija atbilstoši likumā noteiktajam izstrādās informatīvo ziņojumu par sociālo uzņēmumu darbību un attīstību, kā arī turpmāk nepieciešamajiem pilnveidojumiem, ja tādi tiks konstatēti.Tādējādi nepieciešams veikt grozījumus Rīkojumā un svītrot 5.1. apakšpunktu. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav ietekme uz institūcijas līdzšinējām funkcijām un cilvēkresursiem. Noteikumu projekta izpildē nav nepieciešams veidot jaunas institūcijas, likvidēt vai reorganizēt esošās.  |
| 3. | Cita informācija | Nav. |

Labklājības ministrs J.Reirs

Gaiķe, 67021572

Anete.Gaiķe@lm.gov.lv